

AKCINĖ BENDROVĖ

### KLAIPĖDOS ENERGIJA

**AB „Klaipėdos energija“ motyvuotas sprendimas neatlikti pirkimo naudojantis centrinės perkančiosios organizacijos paslaugomis**

AB „Klaipėdos energija“ pirkimo objektas: saulės šviesos energijos fotovoltinės elektrinės (iki 1 MW galios) (toliau – Saulės elektrinė) projektavimas, įrangos įsigijimas, rangos darbai.

AB „Klaipėdos energija“ planuoja 500 ir 100 kW saulės elektrinių projektavimo, įrangos įsigijimo ir rangos darbų pirkimą. Pirkimas numatomas kartu perkant ir reikalingų dokumentų paruošimą bei gavimą iš įvairių institucijų pagal įgaliojimą. Pirkimas vykdomas AB „Klaipėdos energija“ lėšomis, be APVA kompensavimo.

CPO „Saulės elektrinės projektavimo, įrangos įsigijimo, rangos darbų, aptarnavimo ir priežiūros paslaugų pirkimo techninė specifikacija“ (toliau – CPO techninė specifikacija) prekės, paslaugos ir darbai siūlomi CPO neatitinka perkančiosios organizacijos poreikių. Todėl pirkimas bus vykdomas per Centrinės viešųjų pirkimų informacines sistemas (toliau vadinama – CVP IS).

Situacijos aprašymas ir pagrindinės priežastys dėl nepirkimo iš CPO elektroninio katalogo.

Pirkimo objektas išsidėstęs dviem adresais, AB „Klaipėdos energija“ priklausančiuose objektuose, KRK adresu Šilutės pl. 26, Klaipėda ir Klaipėdos elektrinėje adresu Danės g.8, Klaipėda. KRK numatomas 500 kW bendros galios saulės elektrinių kompleksas susidedantis iš 5 atskirų skirtingu galingumų saulės elektrinių kurios turės būti prijungtos prie bendro įmonės elektros tinklo. Klaipėdos elektrinėje numatoma atskira 100 kW galios saulės elektrinė. Visos saulės elektrinės bus centralizuotai valdomos tiek iš AB „Klaipėdos energija“ tiek iš AB „ESO“.

AB „Klaipėdos energija“ turi savo elektrotechnikos tarnybą, kuri turi reikiama kvalifikaciją ir šiuo metu vykdo visus reikiamus, jau įrengtų įmonei priklausančiuose objektuose, saulės elektrinių, aptarnavimo ir priežiūros darbus. Naujai perkamoms saulės elektrinėms nėra APVA kompensavimo.

Perkančiajai organizacijai AB „Klaipėdos energija“, turinčiai savo kvalifikuota elektrotechninę tarnybą, ekonomiškai netikslinga šalia naujų saulės elektrinių projektavimo ir įrengimo darbų pirkti dar ir eksploatavimo paslaugą 5 metų periodui bei turėti papildomas išlaidas, kaip reikalaujama CPO elektroninio katalogo dokumentų pateikimo platformoje. CPO siūlomos, perkančiajai organizacijai nereikalingos, paslaugos kaina gali siekti nuo 3000 iki 24000 € per metus, o per 5 metus, atitinkamai nuo 15000 iki 120000 €. Šios, AB „Klaipėdos energija“ visiškai nereikalingos papildomos paslaugos išlaidos ženkliai atitolintu saulės elektrinių atsipirkimo terminą.

Ištrauka iš PO LT kataloge vykdomų pirkimų aprašymo, (paimta 2021-12-22): „Saulės elektrinės 1 metų aptarnavimo ir priežiūros kaina turi būti intervale nuo 0,5 iki 4,0 proc. nuo Darbų (įskaitant projektavimą) kainos“.

Pirkimas per CPO elektroninį katalogą, be 5 metų trukmės aptarnavimo ir priežiūros paslaugų sutarties, nenumatytas. Kadangi perkančioji organizacija turi savo personalą saulės elektrinių priežiūrai, toks prekių, paslaugų ir darbų pirkimas, siūlomas CPO, neatitinka perkančiosios organizacijos AB „Klaipėdos energija“ poreikių.

Pagal AB „Klaipėdos energija“ paruoštus pirkimo dokumentus paslaugos tiekėjas (pagal tiekėjui suteiktus įgaliavimus) turės pats pasirūpinti projektui reikalingų dokumentų gavimu iš įvairių institucijų, tai nenumatyta CPO, todėl kataloge pateikta techninė specifikacija neatitinka perkančiosios organizacijos poreikio. Tai dar viena priežasčių kodėl priimtas sprendimas pirkimą vykdyti nesinaudojant elektroniniu katalogu CPO.lt.

Technikos direktorius Marius Prelgauskis

Ruošė:

L.e.p. ET viršininkas Aidas Kazėnas

tel. 860721154;

el. p. Aidas.Kazenas@klenergija.lt.